"Setswana Puotlaleletso ya Ntlha (FAL)/P1 3 DBE/Ngwanaitseele 2018 NSC KAROLO YA A: TEKATLHALOGANYO POTSO 1 1.1 Buisa temana e e latelang, mme morago o arabe dipotso. TEMANA A 1 Letsatsi e ne e le Labone ka nako ya lotlatlana mme Nteseng o ne a bonagala a tshwerwe ke letsapa, mme e bile a lebega e kete go na le sengwe se se mo tshwenyang mo pelong. Boammaruri ke gore o ne a lapisitswe ke tiro ya gagwe. O tlhotse a tshwaya dibuka tsa baithuti tsa ditlhamo letsatsi lotlhe. Sengwe se se mo tshwentseng thata ke lekwalo le 5 a le amogetseng mo letsatsing leo. 2 Ke ne ka utlwa lentswe la gagwe fa a bitsa mosadi wa gagwe 'Sara, Sara! Tlaa kwano.' A bo a tshela Sara ka dikgang. 'Ke amogetse lekwalo go tswa kwa go Tafita. Ruri Tafita jaanong o a ntshwenya. Ke mmoleletse maloba gore ga ke na nako, ke dira ka thata le fa go ntse jalo, o ntaletsa 10 ka thata go tla kwa ntlong ya gagwe ka Lamatlhatso. A re go na le kgotlhang magareng ga gagwe le mosadi wa gagwe. A re o kopa gore ke tle go tsereganya.' 3 Sara a araba ka boikokobetso: 'Tota fa a go kopa o tshwanetse go mo thusa. Tafita ga se motho yo o ratang metlae. A o tla ya kwa teng ka 15 Lamatlhatso mo mosong?' Nteseng o ne a akanya gore o tla tsaya bese ya badiri ka Labotlhano motshegare ka gonne a tshaba gore bese ya Lamatlhatso e ka tla ya mo tlogela fa a ka tsoga thari. 4 Ka Labone Nteseng a laela mosadi wa gagwe gore a mo direle mofago o a tla fitlhang a o naya Tafita. A mo kopa gore a tlhabe kgogo e a neng a 20 e neilwe ke kgaitsadiagwe, mme a e apeye ka botswerere. Mo letsatsing la Labotlhano le Nteseng a rileng o ya kwa go Tafita, Sara a bo a ya go bona Thina ka maikaelelo a go mmolelela gore o na le kgatlhego ya go tsaya loeto le bona go ya kwa Serapeng sa Diphologolo sa Manyeleti mo letsatsing le le latelang. Thina a itumelela mafoko a tsala ya gagwe ba 25 bo ba wetsa dithulaganyo tsotlhe jaaka go ne go tlhokega. 5 Fa Nteseng a tloga fa gae, Sara le ene o ne a itshiamisetsa go tloga mo letsatsing le le latelang. Go ne go le maitseboa. Ke ka moo Thina a neng a eletsa Sara gore a tseye mmata o a ka robalang ka ona. E le ruri fa ba fitlha mo beseng ba fitlhela go se ope yo o emeng ka dinao. Batho botlhe 30 ba ne ba ile ka boroko ba ikhupeditse ka dimmata tsa bona e bile go le lefifi mo beseng. Thina le Sara ba ne ba fetela kwa morago go nna mo setulong sa bofelo. 6 Ga re itse gore ba ne ba tshaba gore ba tla bonwa ke batho kwa pele kgotsa jang. Mo setulong sa bofelo se ba neng ba ntse mo go sona go ne 35 go le batho ba le babedi ba ba neng ba ikhupeditse ka dimmata tsa bona mongwe wa bona a gona jaaka tau e rora. Kwalololo e ileditswe Phetla"